[{"text_idx": "#000000", "text": "Pihlakodu va\u0308rbamiskampaania \u201cU\u0308ks o\u0303ige o\u0303de\u201d"}, {"text_idx": "#000001", "text": "Vaatamata suurenenud o\u0303ppekohtade arvule on o\u0303dede puudus hooldekodudes ja\u0308tkuvalt suur mure. O\u0303dede puudus sunnib hooldekodusid u\u0308ha enam murelikult kukalt kratsima. Vaja on leida ta\u0308iendavaid rahalisi vahendeid, nutikamalt opereerida, lisava\u0308a\u0308rtust luua ja u\u0308leu\u0308ldse loovamalt la\u0308heneda kogu va\u0308rbamisprotsessile. Ta\u0308na on hooldekodudel vaja muuta nii suhtmist sektorisse tervikuna kui to\u0303sta ameti ja to\u0308o\u0308koha atraktiivsust ( seda eelko\u0303ige noorte) o\u0303dede silmis."}, {"text_idx": "#000002", "text": "Oleme ka Pihlakodus pidanud to\u0303dema, et hoolimata suurenenud o\u0303ppekohtade arvust nii Tallinna kui Tartu Tervishoiu Ko\u0303rgkoolides on o\u0303dede puudus endiselt murettekitav. Sama probleem kimbutab ka meie naaberriiki Soomet, kus o\u0303dede puudus on suurenenud viimase kahe aasta jooksul pea kahekordseks ning ku\u0308u\u0308ndib ta\u0308na 26 000 o\u0303eni."}, {"text_idx": "#000003", "text": "Eesti O\u0303dede Liidu andmetel to\u0308o\u0308tab Eestis ta\u0308na alla u\u0308heksa tuhande o\u0303e, kuigi tervishoiuto\u0308o\u0308tajate registris on neid umbes viie tuhande vo\u0303rra rohkem. Liidu esindaja Anneli Kannuse so\u0303nul ei lahku o\u0303ed enam Soome, vaid teistesse valdkondadesse, na\u0308iteks ravimifirmadesse, iluteenindusse ja sotsiaalvaldkonda. Pensionieas o\u0303ed eelistavad aga u\u0308lekoormuse to\u0303ttu to\u0308o\u0308st pigem loobuda, vaatamata vo\u0303imalusele oma pensionile lisa teenida."}, {"text_idx": "#000004", "text": "Kannuse so\u0303nul peaks lisaks stabiilsele ja\u0308relkasvule hoolitsema ka selle eest, et olemasolevad o\u0303ed ei lahkuks tervishoiuvaldkonnast. Ta lisas, et o\u0303dedele vo\u0303iks olemas olla to\u0308o\u0308d lihtsustavad ja toetavad digilahendused ja u\u0308le peaks ka vaatama o\u0303dede to\u0308o\u0308u\u0308lesanded, millest mo\u0303ningaid vo\u0303iks ta\u0308ita na\u0308iteks kutsega hooldusto\u0308o\u0308tajad."}, {"text_idx": "#000005", "text": "Ta\u0308na on Pihlakodus neljast tegutsevast hooldekodust o\u0303endusosakonnad vaid Tabasalus ja Tapal, kuid vajadus oleks leida ta\u0308iendavad o\u0303ed ka Viimsi hooldekodusse. Nii alustati juunis hu\u0308briidkampaaniaga U\u0308ks O\u0303ige O\u0303de, kus fookus on korraga kahel teemal \u2013 hooldekodude iganenud kuvandi lo\u0303hkumine ja to\u0308o\u0308andja bra\u0308nding ning samuti siis ka va\u0308rbamiskampaania ta\u0308iendavate o\u0303dede leidmiseks la\u0308bi storytellingu."}, {"text_idx": "#000006", "text": "Kampaania raames ra\u0308a\u0308kisid oma loo 3 Pihlakodus to\u0308o\u0308tavat o\u0303de \u2013 Kristi, Raina ja Irina, kelle tee Pihlakodusse ja sinna pu\u0308sima ja\u0308a\u0308mise po\u0303hjused on ko\u0303igil juhtudel erinevad. So\u0303num on neil suure su\u0308damega naistel aga u\u0308ks- o\u0303de olla on oluline. See ku\u0308ll no\u0303uab palju, kuid pakub ka vastu head tunnet su\u0308dames."}]